
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8837-19/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. december 13.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: Rendelettervezet /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. december 20-án tartandó munkaterv szerinti ülésére

15. napirendhez

Tárgy:
A települési folyékony hulladék kezelésével kapcsolatos kötelező helyi közszolgáltatásról szóló önkormányzati rendelet módosítása
Tisztelt Képviselő-testület!

Mint emlékezetes, a települési folyékony hulladék kezelésével kapcsolatos kötelező helyi közszolgáltatásról szóló rendeletünk hatálybalépését már többször kellett módosítanunk, legutóbb az áprilisi ülésen.
Sajnos a rendeletben foglaltak végrehajtása továbbra is több akadályba ütközik, így javaslom a hatálybaléptetés újabb elhalasztását 2014. január 1-jére.
Sülysáp, 2012. december 13.


Horinka László s.k.


polgármester 

MELLÉKLET

Sülysáp Nagyközség Önkormányzata Képviselő-testületének

…/2012. (…) önkormányzati rendelete

a települési folyékony hulladék kezelésével kapcsolatos kötelező helyi közszolgáltatásról szóló 19/2011. (XI. 10.) önkormányzati rendelet hatálybalépésének módosításáról
Sülysáp Nagyközség Önkormányzatának Képviselő-testülete az Alaptörvény 32. cikkével, a helyi önkormányzatokról szóló 1990. évi LXV. törvény 8. § (1) és 16. § (1) bekezdésével, a hulladékgazdálkodásról szóló 2000. évi XLIII. törvény 23. §-ával kapott felhatalmazás alapján a következőket rendeli el:
(1) A települési folyékony hulladék kezelésével kapcsolatos kötelező helyi közszolgáltatásról szóló 19/2011. (XI. 10.) önkormányzati rendelet (a továbbiakban: Ör.) 2013. január 1-jén nem lép hatályba.
(2) Az Ör. 2014. január 1-jén lép hatályba.

E rendelet a kihirdetése napját követő napon lép hatályba, majd az azt követő napon hatályát veszti.

Sülysáp, 2012. december 13.

Horinka László s.k.
Tóth Krisztina s.k.

polgármester
jegyző
